Mesto Dunajská Streda – Dunaszerdahely Városa
	Mestský úrad  – Városi hivatal
	Hlavná 50/16, 929 01 Dunajská Streda
VÝZVA NA PREDKLADANIE PONÚK
zadávanie zákazky na poskytnutie služieb nebežného charakteru podľa § 9 ods. 9 zákona NR SR č. 25/2006 Z. z. o verejnom obstarávaní a o zmene a doplnení niektorých zákonov v z. n. p.
(ďalej len ako „ZVO“)
1.	Názov zákazky:
Prenájom reklamných plôch – bigbordov za účelom propagácie Žitnoostrovského jarmoku v roku 2015.
2.	Identifikácia verejného obstarávateľa:
Názov:	Mesto Dunajská Streda
Sídlo:	Hlavná 50/16,929 01 Dunajská Streda
Zastúpený:	JUDr. Zoltán Hájos, primátor mesta
IČO:	00305383
DIČ:	2021129968
3.	Spôsob vzniku záväzku:
Objednávka.
4.	Podrobný opis predmetu zákazky:
Hlavný slovník, kód CPV: 79341000-6 - Reklamné služby, 79820000-8 – Služby súvisiace s tlačou, 79342200-5 – propagačné služby, 60000000-8 – Dopravné služby

Hlavný predmet obstarávania:
Predmetom obstarávania je prenájom dvoch reklamných plôch (bigbordov) s rozmermi 960 cm x 360 cm na území mesta Dunajská Streda, v lokalite medzi kruhovým objazdom nachádzajúcim sa pri Mestskom úrade a kruhovým objazdom nachádzajúcim sa pri Zábavno-obchodnom centre MAX Dunajská Streda na Galantskej ceste (viď obrázok č. 1, červenou farbou vyznačená lokalita). Reklamné plochy môžu byť umiestnené pozdĺž cestnej komunikácie, resp. na chodníku alebo pri ňom, alebo aj priamo na ostrovčeku kruhového objazdu, resp. v jeho blízkosti a to vo vyznačenej lokalite v oboch smeroch jazdy. Požadujeme, aby sa predmet obstarávania, teda 2 reklamné plochy, nenachádzali na jednej (rovnakej) nosnej konštrukcii.
Obrázok č. 1: Mapka upravujúca lokalitu umiestnenia reklamných plôch.

Doplnkové služby predmetu obstarávania:
•	tlač plagátov v 2 vyhotoveniach,
o	rozmery plagátov: aby bola plne zaplnená reklamná plocha bigbordu o rozmeroch 960 cm x 360 cm,
o	počet: 2 ks,
o	farebnosť: 4+0 (z jednej strany plnofarebný),
o	materiál: papier (vodovzdorný, vetruvzdorný),
o	v prípade poškodenia vylepených plagátov úspešný uchádzač zabezpečí tlač náhradného/ých plagátu/ov na vlastné náklady,
•	výlep plagátov v 2 odlišných lokalitách,
o	v prípade poškodenia vylepených plagátov úspešný uchádzač zabezpečí výlep náhradného/ých plagátu/ov na vlastné náklady,
•	doprava na miesto plnenia,
5. Podmienky účasti:
-podľa § 26a ZVO – Majetková účasť
Majetková účasť sa preukazuje výpisom z obchodného registra alebo výpisom z inej zákonom ustanovenej evidencie, zoznamom akcionárov vedených akciovou spoločnosťou, dokladom vydaným centrálnym depozitárom cenných papierov alebo obdobnými dokladmi vydanými inými orgánmi alebo orgánmi iných štátov, nie staršími ako tri mesiace.
- podľa § 26 ZVO -  Osobné postavenie
Uchádzač predloží doklad o oprávnení podnikať v danom odbore nie starší ako 3 mesiace ku dňu uplynutia lehoty na predkladanie ponúk a to za účelom preukázania splnenia podmienok účasti (originál výpisu z obchodného registra, resp. zo živnostenského registra).
6. Zmluvná cena:
Pri stanovení zmluvnej ceny vychádza záujemca z opisu predmetu zákazky (bod č. 4 tejto výzvy). Výsledná cenová ponuka má obsahovať konkrétnu cenu bez DPH, sadzbu a výšku DPH a konečnú cenu s DPH (vyplnená príloha č. 1 tejto výzvy). V prípade, že uchádzač nie je platiteľom DPH, upozorní na to verejného obstarávateľa vo svojej ponuke. 
7. Variantné riešenia:
Nie.
8. Lehota na dodanie alebo dokončenie predmetu zákazky:
Úspešný uchádzač sa zaväzuje vykonať činnosti v rozsahu bodu 4 tejto výzvy od 03.09.2015 do 24.09.2015 (vrátane).
9. Hlavné podmienky financovania a platobné podmienky:
Predmet obstarávania bude financovaný z vlastných finančných prostriedkov verejného obstarávateľa. Verejný obstarávateľ neposkytuje preddavok na plnenie predmetu obstarávania. Splatnosť faktúry vystavenej úspešných uchádzačom bude 30 dní odo dňa jej doručenia verejnému obstarávateľovi.
10. Pokyn k predloženiu ponuky:
Predložená ponuka má obsahovať:
1.	Identifikáciu uchádzača: obchodné meno, sídlo/adresa, IČO, DIČ, IČ DPH, bankové spojenie v tvare BIC, číslo účtu v tvare IBAN.
2.	Kontakt uchádzača (telefónne číslo, e-mailová adresa).
3.	Doklady preukazujúce splnenie podmienok účasti v zmysle bodu č. 5 tejto výzvy.
4.	Cenovú ponuku rozpísanú podľa prílohy č. 1 tejto výzvy, parafovanú štatutárnym zástupcom uchádzača a opatrenú pečiatkou uchádzača.
5.	Čestné vyhlásenie uchádzača parafované štatutárnym zástupcom uchádzača a opatrené pečiatkou uchádzača – príloha č. 2 tejto výzvy.
6.	Uchádzačom vypracované podklady, ktorých pomocou možno presne identifikovať reklamnú plochu (bigbord) ponúkanú uchádzačom (napr. fotografie, GPS súradnice, ...), parafované štatutárnym zástupcom uchádzača a opatrené pečiatkou uchádzača (nepovinná príloha).
Ponuky sa predkladajú v 1 originálnej verzii.
11. Kritériá na hodnotenie ponúk:
Jednotlivé cenové ponuky budú vyhodnocované na úrovni konečnej ceny ponuky v EUR (pre platiteľov DPH sa jedná o cenu s DPH, pre neplatiteľov DPH sa jedná o cenu bez DPH) na reklamné plochy definované uchádzačmi jednotlivo/samostatne. Neplatitelia DPH upozornia na túto skutočnosť vo svojej cenovej ponuke.
12.Lehota a miesto na predkladanie ponúk:
Ponuky je potrebné doručiť prostredníctvom poštovej služby, kuriérom alebo doručiť osobne na adresu  uvedenú v bode 2 tejto výzvy, v termíne do 31.08.2015 do 10:00 hod. Obal ponuky musí byť uzatvorený a neprehľadný.  Na obale (obálke) je potrebné uviesť:
1. Identifikačné údaje uchádzača (obchodné meno, sídlo/adresa, IČO).
2. „NEOTVÁRAŤ“.
3. Názov predmetu obstarávania „Prenájom reklamných plôch – bigbordov za účelom propagácie Žitnoostrovského jarmoku v roku 2015“.
4. Meno kontaktnej osoby (Mgr. Marián Herceg).
Ponuky sa predkladajú v slovenskom jazyku a v mene EURO.
13. Lehota viazanosti ponúk:
Do 23.09.2015.
14. Kontaktná osoba:
Mgr. Marián Herceg 
E-mail: marian.herceg@dunstreda.eu 

Dátum: 25.08.2015

	
JUDr. Zoltán Hájos
primátor mesta

								 

v. z.
László Szabó
zástupca primátora 

Prílohy:
1)	Príloha č. 1: Vzor cenovej ponuky.
2)	Príloha č. 2: Čestné vyhlásenie uchádzača.
3)	Príloha č. 3: Grafický návrh plagátu.